text: दिल्ली प्रदेश आयुक्त सीएम चादोलिया, गिर्राज प्रसाद शर्मा, कैलाश चंद गुरावा, जगदीश दास महाराज, पूर्व उपसरपंच गंगाराम मेहरा, दयाशंकर शर्मा, मनोज शर्मा, पूर्व सरपंच रामेश्वर सैनी आदि ने बताया कि सालों से बाणगंगा धाम को पयर्टन स्थल घोषित करवाने की अनेक बार मांग की जा चुकी है, लेकिन अभी तक ध्यान तक नहीं दिया जा रहा है। शीघ्र विधायक को साथ लेकर मामले को लेकर मुख्यमंत्री से मिलकर बातचीत की जाएगी। शाहपुरा के रमेश चंद पटवा ने बताया कि मेले में पानी की व्यवस्था को लेकर अनेकों समाजों की ओर से पानी की प्याऊ लगाकर व्यवस्था की जा रही है। मेले स्थल पर सवेरे से ही कुंडला क्षेत्र के लोगों का पहुंचने का सिलसिला शुरू हो गया। देर शाम तक मेलार्थियों का तांता लगा रहा। मनोरंजन के लिए डोलर, चकरी व झूले लगाए गए। महिलाओं व युवतियों ने मनिहारी व सजावटी सामग्री की खूब खरीदारी की। युवतियों ने शृंगार की वस्तुएं खरीदी। ग्रामीण महिलाएं मेले में गीत गाती हुई पहुंची। मेले में पुलिस थानाधिकारी भरत मल महर, सुभाष चंद्र चौधरी ने सुरक्षा व्यवस्था संभाल रहे थे। मेले में पहुंचे भक्तों ने बाणगंगा धाम स्थल पर स्थापित राधाकान्तजी, कपासन माता, हनुमान मंदिर सहित अनेक मंदिरों में झलक पाने के भक्तों का तांता जुटा रहा।